જ ૬ ઓમંગ કુમાર ) હાં, પાકિસ્તાનમાં જઈને શૂટ કરવું શક્ય હોવાથી ગલી કે જેલના દ્રશ્યો માટે અમે સેટ બનાવ્યા હતા. હું પોતે સેટ ડીઝાઇનર રહી ચુક્યો છું એટલે દરેક ઝીણામાં ઝીણી બાબતોનું ધ્યાન રાખ્યું છે. મારી પત્ની વનિતા ફિલ્મ “ મેરી કોમ “ની પ્રોડક્શન ડીઝાઇનર હતી. “સરબજીત” માટે પણ પ્રોડક્શન ડીઝાઇનની તમામ જવાબદારી વનિતાએ એના ખભે ઉપાડી હતી. મારી પત્ની મારી સૌથી મોટી આલોચક છે. રફ કટ જોઈ તુરંત ટીપ્પણી આપશે કે મારી ક્યાં કચાશ રહી ગઈ છે. મારી માતા અને પત્ની વનિતાનો અમુલ્ય સહયોગ રહ્યો છે મારી કારકિર્દીને આગળ ધપાવવામાં. ૨૩ વર્ષના લગ્ન જીવનમાં સંતાન સુખથી વંચિત છીએ પણ અમને એ બાબતનો કોઈ અફસોસ નથી. ફિલ્મ “સરબજીત” પાકિસ્તાનમાં પ્રદર્શિત થાય એવા તમામ પ્રયત્ન અમે કરી રહ્યા છે. સેન્સર બોર્ડને પણ અમારી ફિલ્મના દ્રશ્યો સામે વાંધો નથી. અમે બાયોપિક સાથે કોઈ પણ પ્રકારના ચેડા કર્યા નથી. એક પીડિત બહેનની નજરથી “સરબજીત” ની આખી સફરને ફિલ્મના માધ્યમથી દર્શકો સામે પ્રસ્તુત કરી રહ્યા છીએ. આ ફિલ્મ એક રોલર કોસ્ટર રાઈડ જેવી ફિલ્મ છે.